নারদকাণ্ডে ফের উত্তপ্ত পুরসভা। মেয়রের পদত্যাগের দাবিতে বিক্ষোভ দেখাল বামপন্থী ছাত্র-যুব সংগঠন ও মহিলা সমিতি। মিছিল থেকে স্লোগান উঠল, 'মেয়র তুমি চেয়ার ছাড়ো'।
 ওয়েব ডেস্ক: নারদকাণ্ডে ফের উত্তপ্ত পুরসভা। মেয়রের পদত্যাগের দাবিতে বিক্ষোভ দেখাল বামপন্থী ছাত্র-যুব সংগঠন ও মহিলা সমিতি। মিছিল থেকে স্লোগান উঠল, 'মেয়র তুমি চেয়ার ছাড়ো'। পুরসভার মূল গেটের সামনে বিক্ষোভ হয়। পুলিসের ব্যারিকেড ভেঙে এগনোর চেষ্টা করেন বিক্ষোভকারীরা। দুপক্ষের মধ্যে চলে তুমুল ধ্বস্তাধস্তি। নারদকাণ্ডের জেরে গত বুধবার পুরসভায় বিরোধীদের প্রবল বিক্ষোভের মুখে পড়েন মেয়র শোভন চট্টোপাধ্যায়। মেয়রের বিবৃতি দাবি করে বিক্ষোভ দেখায় বিরোধীরা। সেখানে অধিবেশন কক্ষের মধ্যেই বিরোধী কাউন্সিলরদের মারধরের অভিযোগ ওঠে তৃণমূল কাউন্সিলরদের বিরুদ্ধে। সেদিন আহত বাম কাউন্সিলরদের অনেকেই যোগ দেন আজকের বিক্ষোভেও।